Μαργράβος

Ο μαργράβος (γερμανικά: Markgraf) είναι γερμανικός τίτλος ευγενείας και αποτελεί παραφθορά της γερμανικής λέξεως Markgraf. Αντιστοιχεί στον τίτλο του μαρκησίου.

Η γερμανική λέξη Graf (θηλ. Gräfin) είναι τίτλος ευγενείας, αντίστοιχος με τον κόμη, γαλ. comte, αγγλ. count ή earl. Από αυτήν προκύπτουν οι τίτλοι Markgraf, Landgraf, Burggraf, κ.α. Ανώτερος όλων αυτών είναι ο δούκας (γερμ. Herzog θηλ. Herzogin, αγγλ. Duke θηλ. Duchess). Κατώτερος τίτλος είναι ο βαρόνος (γερμ. Baron), αλλά στη Γερμανία υπάρχουν και άλλες χαμηλότερες διαβαθμίσεις όπως Ritter και Freiherr. Ο τίτλος του βουργράβου (γερμ. Burggraf) φαίνεται να ήταν μεταξύ Graf και Baron. http://www.heraldica.org/topics/odegard/titlefaq.htm 

Στους μαργράβους ανήκε η γη, που βρισκόταν συνήθως στα σύνορα της αυτοκρατορίας και που λεγόταν Mark. Όθεν ο αξιωματούχος λεγόταν Markgraf ή Grenzgraf (λατ. comes terminalis). Το σχετικό δικαίωμα κατοχής και διαχείρισης λεγόταν Markgrafschaft. Οι μαργράβοι διέθεταν στρατό, για να προστατεύουν τα σύνορα της αυτοκρατορίας.

Δείτε επίσης
 Δούκας
 Βουργράβος
 Κόμης
 Βαρόνος

Παραπομπές

 Πηγές 
 http://www.heraldica.org/
 https://en.wikipedia.org/wiki/German_nobility

 Εξωτερικοί σύνδεσμοι 





Κατηγορία:Τίτλοι ευγενείας της Γερμανίας
Κατηγορία:Μαρκήσιοι
Κατηγορία:Ανδρικοί κοινωνικοί τίτλοι